
Parlamentul  României

Camera  Deputaţilor

Comisia pentru industrii si servicii




                 Bucureşti, 04.02.2010


                                                                       Nr.23/389/2009
AVIZ

asupra proiectului de Lege pentru aprobarea Ordonanţei Guvernului nr.14/2009 privind acordarea unui împrumut Companiei Naţionale de Autostrăzi şi Drumuri Naţionale din România S.A. în scopul refinanţării împrumutului acordat de Trezoreria Statului în anul 2004


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare cu proiectul de Lege pentru aprobarea Ordonanţei Guvernului nr.14/2009 privind acordarea unui împrumut Companiei Naţionale de Autostrăzi şi Drumuri Naţionale din România S.A. în scopul refinanţării împrumutului acordat de Trezoreria Statului în anul 2004, trimis cu adresa nr.P.L.x 569 din 4 noiembrie 2009 şi înregistrat cu nr.23/389 din 5 noiembrie 2009, aviz ce va fi transmis la Comisia pentru buget, finanţe şi bănci.


Senatul, în calitate de primă Cameră sesizată, a adoptat proiectul de lege în şedinţa din 3 noiembrie 2009.



Consiliul Legislativ, cu adresa nr.974 din 27 august 2009, a avizat favorabil proiectul de Lege cu observaţii şi propuneri privind normele de tehnică legislativă care au fost preluate în textul ordonanţei.


Ordonanţa a fost emisă întrucât Compania Naţională de Autostrăzi şi Drumuri Naţionale din România – S.A. nu a realizat veniturile necesare pentru rambursarea împrumutului acordat acestei companii, conform prevederilor Hotărârii Guvernului nr.1508 din 16 septembrie 2004 în valoare de 2.000 miliarde lei.

Membrii comisiei au examinat proiectul de lege supus avizării în prezenţa iniţiatorilor şi a reprezentanţilor Guvernului. 

În conformitate cu prevederile art.61 din Regulamentul Camerei Deputaţilor, membrii Comisiei pentru industrii şi servicii au examinat textul ordonanţei în şedinţa din 2 februarie 2010 şi au hotărât, cu unanimitate de voturi, avizarea favorabilă a proiectului de lege, cu amendamente admise de comisie.

Conform dispoziţiilor art.75 alin.(1) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,
Iulian Iancu
A M E N D A M E N T E     A D M I S E
	Nr.

crt.
	Text adoptat de Senat
	Amendamente propuse
	Motivaţia

	0
	1
	2
	3

	1
	Art. 3. - (1) Rambursarea împrumutului se efectuează începând cu luna decembrie 2011, în 4 tranşe semestriale egale.

 
	Art. 3. - (1) Rambursarea împrumutului se efectuează începând cu luna decembrie 2011, în 4 tranşe semestriale egale, până în luna iunie 2013. 


	Pentru a elimina posibilitatea rambursării în trimestre nesuccesive.


PREŞEDINTE,

Iulian Iancu

Consilier parlamentar, 
Ioan Bivolaru

